**ZÁPISNICA**

**zo zasadnutia Rady školy pri ZŠ s MŠ Gregorovce, 082 66 Uzovce**

**Dátum, čas a miesto konania:** 14.03.2023 o 16:00, budova ZŠ

**Prítomní členovia:**

Mgr. Martina Bryndzová – predsedníčka RŠ

Mgr. Monika Šoltýsová - za pedagogických zamestnancov MŠ

Mgr. Katarína Pavliková – za pedagogických zamestnancov ZŠ

Jana Baranová – za nepedagogických zamestnancov

Ing. Miroslava Kubinec – zástupca rodičov MŠ

Lukáš Urban – zástupca rodičov ZŠ

**Hostia:**

Matúš Tomko – starosta obce Gregorovce

Mgr. Zuzana Sláviková – riaditeľka ZŠ s MŠ

Mgr. Miroslava Uhríková – zástupkyňa ZŠ s MŠ

**Neprítomný člen Rady školy:**

Ján Semančík – ospravedlnený

**Verejnosť:** - podľa prezenčnej listiny

**Program: 1. Správa o výchovno-vzdelávacej činnosti školy**

**2. Zmeny vo Vnútornom poriadku školy**

**3. Rozpočet**

**4. Aktuálne problémy školy**

**5. Diskusia**

**6. Záver**

**Priebeh zasadnutia:**

1. Zasadnutie Rady školy otvorila predsedníčka RŠ Mgr. Martina Bryndzová, ktorá privítala prítomných členov a oboznámila ich s programom zasadnutia.
2. Následne prebehla voľba zapisovateľa zápisnice.Za zapisovateľku bola navrhnutá Mgr. Katarína Pavliková. Overovateľmi zápisnice sú Ing. Miroslava Kubinec a

p.Lukáš Urban. Hlasovanie: za 6 členovia, proti 0.

1. Predsedníčka RŠ Mgr. Martina Bryndzová zahájila hlasovanie o bode programu Výročná správa.

Hlasovanie: za 6 členovia, proti 0.

1. Predsedníčka RŠ Mgr. Martina Bryndzová zahájila hlasovanie o bode Plán práce RŠ na rok 2023.

Hlasovanie: za 6 členovia, proti 0.

1. Predsedníčka RŠ Mgr. Martina Bryndzová zahájila hlasovanie o bode programu

na návrh od starostu obce o vyradení ZŠ s MŠ Gregorovce, Gregorovce 93, 082 66 Uzovce, IČO 37947672, zo siete škôl a školských zariadení.

Hlasovanie: za hlasovali 2, proti hlasovali 0, hlasovania sa zdržali 4 členovia RŠ.

RŠ nezaradila návrh na zaradenie bodu do programu zasadnutia Rady školy týkajúci sa návrhu starostu obce o vyradení ZŠ s MŠ Gregorovce, Gregorovce 93, 082 66 Uzovce, IČO 37947672, zo siete škôl a školských zariadení.

1. Mgr. Martina Bryndzová navrhla zaradiť prerokovanie daného bodu týkajúceho sa návrhu starostu obce o vyradení ZŠ s MŠ Gregorovce, Gregorovce 93, 082 66 Uzovce, IČO 37947672, zo siete škôl a školských zariadení do diskusie.
2. Riaditeľka ZŠ s MŠ Mgr. Zuzana Sláviková podrobne odprezentovala Správu o výchovno-vzdelávacej činnosti, jej výsledkoch a podmienkach za školský rok 2021/2022.

Odprezentované boli základné údaje (zamestnanci školy, obsadenie členov Rady školy, poradné orgány školy, činnosť Rady školy).

Škola v školskom roku 2021/2022 k 15.9.2021 evidovala 15 žiakov. V priebehu školského roka sa počet žiakov nezmenil. K 30.6.2022 školu navštevovalo 15 žiakov, z toho 8 chlapcov a 7 dievčat. Žiaci 4.ročníka, ktorí ukončili primárne vzdelávanie pokračujú v rámci obvodu v ZŠ Bajkalská v Prešove. 2 žiačky prestúpili od nasledujúceho školského roka na iné školy v Prešove.

Počet zapísaných prvákov k 30.6.2021 boli 4 deti. Skutočný počet žiakov 1.ročníka k 15.9.2021 boli 3 žiaci. 1 z detí malo odloženú školskú dochádzku.

Vyučovanie prebiehalo podľa Rámcových učebných plánov platných od 1.9.2015 schváleného MŠ VVaŠ SR zo dňa 6.2.2015 pod číslom 2015-5130/1760:1-10A0, a to v 1. až 4. ročníku a inovovaného ŠkVP „Učenie hrou.“

Súčasťou boli informácie o klasifikácii žiakov ZŠ – 15 žiakov prospelo, správanie všetkých bolo klasifikované známkou 1. Vyučovanie bolo prerušené z dôvodu epidemiologickej situácie v termíne od 14.2.2022 do 18.2.2022 a prebiehalo dištančne on-line prostredníctvom portálu Zoom a GoogleClassroom.

Meranie T5 žiakov, ktorí pokračujú v 5.ročníku na základných školách v Prešove sa z dôvodu dištančného vyučovania nekonalo.

V rámci voľnočasových aktivít fungoval záujmový krúžok Vševedko, ktorý navštevovalo 15 detí pod vedením Mgr. Nikoly Mikčovej. ŠKD navštevovalo v školskom roku 2021/2022 15 žiakov.

Plnenie cieľov a úloh v ZŠ obsiahnuté v pláne práce na školský rok 2021/2022 boli splnené.

Odprezentované boli aj informácie o deťoch MŠ. Počet zapísaných detí k 30.6.2021 bolo 13 detí. Skutočný počet detí k 15.9.2021 bolo 23 detí. 1 dieťa malo odloženú školskú dochádzku.

Počet tried v MŠ: 1 – heterogénna. Počet detí v MŠ 23, 9 deťom bolo vydané osvedčenie o ukončení predprimárneho vzdelávania. Mgr. Zuzana Sláviková pozitívne hodnotila plnenie stanovených cieľov MŠ v oblasti kognitívnej, sociálno-emocionálnej i perceptuálno-motorickej.

Z dôvodu dodržiavania protiepidemiologických opatrení sa žiaci/deti nezúčastňovali súťaží mimo školu. Riaditeľka ZŠ s MŠ Mgr. Zuzana Sláviková podrobne oboznámila zúčastnených s aktivitami a prezentáciou školy na verejnosti za šk. rok 2021/2022, ako aj projektami, do ktorých boli žiaci/deti ZŠ a MŠ zapojení.

V školskom roku 2021/2022 nebola v škole vykonaná ŠŠI.

Súčasťou prezentácie Správy o výchovno-vzdelávacej činnosti, jej výsledkoch a podmienkach za školský rok 2021/2022 bolo aj zhodnotenie materiálno-technických podmienok ZŠ a MŠ. V školskom roku 2021/2022 bola ZŠ jednotriedna, vyučovanie prebiehalo v 1 triede so spojenými ročníkmi 1.-4. V popoludňajších hodinách prebiehala činnosť v ŠKD v 1 oddelení, ktoré navštevovali všetci žiaci ZŠ. Materská škola poskytovala v školskom roku 2021/2022 celodennú starostlivosť deťom vo veku od 2 do 6 rokov v jednej heterogénnej triede. MŠ disponovala v tomto školskom roku 1 dennou miestnosťou pre deti, ktorá slúžila na výchovu a vzdelávanie a tiež na odpočinok detí.

Riaditeľka ZŠ Mgr. Zuzana Sláviková vyzdvihla silné a slabé stránky školy. Medzi silné stránky zaradila odbornú kvalifikovanosť pedagogického zboru s viacročnými pedagogickými skúsenosťami, výborný kolektív učiteľov a nepedagogických zamestnancov, vysoké pracovné nasadenie, vysokú úroveň estetickej úrovne školy, možnosť integrácie žiakov, zriadenie pobočky ZUŠ na škole (tanečný a hudobný odbor), maximálna naplnenosť kapacity MŠ, výborná spolupráca s inými inštitúciami (CPPPaP v Prešove, Detský domov Šarišské Michaľany, Slovenský futbalový zväz a i.) a rodičmi. Medzi slabé stránky zaradila technický stav budov ZŠ a MŠ, opakujúce sa plesne na stenách MŠ, potreba opravy elektroinštalácie v ZŠ, chýbajúci športový areál v ZŠ, stav sociálnych zariadení pre deti v MŠ, zastarané vybavenie kuchyne ŠJ, nedostatočná kapacita MŠ, kolísavý počet žiakov v ZŠ, odmeňovanie pracovníkov školy.

Súčasťou Správy o výchovno-vzdelávacej činnosti, jej výsledkoch a podmienkach za školský rok 2021/2022 bolo aj finančné a hmotné zabezpečenie školy (zdroje príjmov a skutočné plnenia za rok 2021).

Mgr. Miroslava Uhríková predložila Dodatok k zmene vnútorného poriadku MŠ v školskom roku 2021/2022. Zmeny nastali v spôsobe preberania a odovzdávania detí MŠ, ospravedlnenia neprítomnosti dieťaťa navštevujúceho MŠ a vytvorenie izolačnej miestnosti v prípade podozrenia dieťaťa na ochorenie Covid19.

1. Predsedníčka Rady školy odprezentovala Výročnú správu činnosti za rok 2022. Rada školy sa v decembri 2022 nezišla, naplánovaná bola na 12/2022, avšak z dôvodu protiepidemiologických opatrení sa neuskutočnila.
2. Mgr. Martina Bryndzová navrhla Plán práce Rady školy po dohode s Mgr. Zuzanou Slávikovou a Mgr. Miroslavou Uhríkovou na máj a august 2023.
3. Starosta obce Matúš Tomko oboznámil Radu školy o tom, že obecné zastupiteľstvo neschválilo obecný rozpočet a obec funguje v rozpočtovom provizóriu. Odprezentoval finančnú analýzu, kde uviedol, že po dofinancovaní všetkých zložiek obce bude obci chýbať na konci roka cca 15 600 eur a hrozí, že obec skončí v nútenej správe.
4. Predsedníčka RŠ Mgr. Martina Bryndzová otvorila diskusiu a v úvode oboznámila zúčastnených o neschválenom rozpočte pre ZŠ a MŠ pre aktuálny kalendárny rok. Starosta obce Matúš Tomko oboznámil prítomných s nepriaznivou finančnou situáciou obce a vysvetlil, prečo nebol schválený rozpočet pre ZŠ s MŠ Gregorovce. Ako možnosť úspory financií uviedol možnosť zamestnať pedagogických zamestnancov s nižšou kvalifikáciou a počtom odpracovaných rokov. Mgr. Martina Bryndzová argumentovala zákonom o riadiacich pedagogických zamestnancoch a ich vzdelaní, vedúci pracovník musí mať vysokoškolské vzdelanie. Mgr.Miroslava Uhríková objasnila situáciu so zvýšenými nákladmi navýšením cien energií a plynu, ako aj navýšením platu pedagogických zamestnancov vyplývajúci zo školského zákona. Zástupca rodičov žiakov ZŠ

p. Lukáš Urban sa pýtal starostu obce na možnosti riešenia danej situácie. Starosta obce uviedol, že požiada o vyradenie ZŠ s MŠ zo siete škôl a školských zariadení, aby mohla ZŠ a MŠ prejsť pod správu obce. Poslanec obecného zastupiteľstva

p. Marián Molčan žiadal predložiť originál rozpočtu ZŠ s MŠ pre kalendárny rok 2023 (jeho 1.aktuálnu verziu) spolu s 1. a 2. dodatkom, keďže na základe jeho informácii nebol rozpočet ZŠ s MŠ doručený na zastupiteľstvo podľa platného VZN. Na základe vyjadrenia poslanca obecného zastupiteľstva

MVDR.Mareka Székelyho sa zastupiteľstvo snaží nájsť spoločné riešenie, nájsť peniaze a zachovať fungovanie ZŠ a MŠ. P. Marián Molčan uviedol, že žiadal zástupcov školy vypracovať anonymizovaný dotazník na rozpočet ZŠ s MŠ, avšak zástupcovia školy nekomunikovali so zastupiteľstvom ohľadom rozpočtu. Predsedníčka rady školy oponovala, že na obecnom zastupiteľstve k rozpočtu boli prítomné riaditeľka ZŠ s MŠ Mgr. Zuzana Sláviková a členovia RŠ,

Mgr. Martina Bryndzová a pani Jana Baranová.

Mgr. Miroslava Uhríková odovzdala poslancom zastupiteľstva, ako aj starostovi kópie rozpočtu ZŠ s MŠ pre aktuálny rok 2023. Ing. Ľubomír Tomečko zhrnul situáciu, že ide o prežitie obce. Predsedníčka RŠ Mgr. Martina Bryndzová odporúčala zvýšiť kapacitu MŠ na 1,5 triedy a prijať 3. učiteľku na 1 školský rok, aj keby to bolo finančne nákladné, vidí v tom perspektívu. Navrhla tiež predĺžiť prevádzkovú dobu MŠ od 6:30 do 16:30 hod. z dôvodu dochádzania rodičov z práce. Ďalej uviedla, že novela školského zákona , ktorá hovorí o prijímaní 3- a 4-ročných detí je v parlamente, a zároveň uviedla, že odporúčanie Rady školy o otvorení poltriedky v školskom roku 2022/2023 obec nezobrala do úvahy (zápisnica Rady školy z dňa 26.10.2021).

Zástupkyňa ZŠ s MŠ Mgr. Miroslava Uhríková vypracovala tabuľku na koeficienty pre MŠ, ŠJ, ŠKD , ktorý útvar a v akom množstve je potrebné dofinancovať. Uviedla, že viac stravníkov by prinieslo do ŠJ vyššie množstvo podielových daní, avšak súviselo by to aj so zvýšením nákladov na ŠJ. Poslanci obecného zastupiteľstva ponúkli možnosť dovážanej strany, čo konfrontovala

Mgr. Martina Bryndzová a vysvetlila rozdiely medzi školským stravovaním a dovážanou stravou. Ing Ľubomír Tomečko žiadal vysvetliť, ako škola prežije budúci rok a aké parametre je potrebné nastaviť, aby škola prežila len z dotácií a podielových daní. Mgr. Miroslava Uhríková uviedla ako jedno z riešení rozšíriť varenie v ŠJ a ponúknuť stravu dôchodcom, ale mínusom je spomínané navýšenie nákladov ŠJ. Mgr. Zuzana Sláviková navrhla navýšiť počet detí v MŠ.

P. Marián Molčan poukázal na to, že zastupiteľstvo chce korektne riadiť obec a potrebuje k tomu spoluprácu školy. Predsedníčka RŠ Mgr. Martina Bryndzová poukázala na to, že každý zriaďovateľ dopláca na aktuálnu situáciu v školstve a odrazilo sa to najmä na malých školách.

Na základe vyjadrenia poslanca obecného zastupiteľstva MVDR. Mareka Székelyho si má škola vedieť na 2-3 roky dopredu vedieť zabezpečiť rozpočet. Poukázal aj na iné možnosti zdrojov financovania (fondy na podporu a dotácie).

1. Predsedníčka RŠ Mgr. Martina Bryndzová poukázala na neinformovanosť rodičov ohľadom vyradenia ZŠ s MŠ zo siete škôl, a na následné problémy, ktoré sú s tým spojené. MVDR. Marek Székely uviedol, že hľadajú riešenia a priznal, že majú alternatívne riešenie, ktoré však nekonkretizoval. Mgr. Bryndzová poukázala na zdĺhavý proces, ktorý súvisí s vyradením a opätovným zaradením ZŠ s MŠ do siete škôl. Opýtala sa starostu obce, či vie garantovať chodiacim deťom a žiakom nástup do školy 2. septembra 2023. Starosta na túto otázku neodpovedal. Zároveň poprosila starostu obce Matúša Tomka, aby uviedol termín mimoriadneho zasadnutia Rady školy, na ktorom sa bude prerokúvavať bod programu o vyradení ZŠ s MŠ Gregorovce, Gregorovce 93, 082 66 Uzovce, IČO 37947672, zo siete škôl a školských zariadení, načo starosta nereagoval. Pán Molčan reagoval, že Rada školy nemá kompetencie na to, uložila úlohu starostovi obce. Pani Mgr. Bryndzová uviedla, že starostu poprosila o termín a neukladala mu žiadnu povinnosť. Pán Molčan vytýkal, že Rada školy nie je súčinná a že je jedno, aké uznesenie Rada školy vydá. Mgr. Bryndzová oponovala, že to nie je jedno a, že rodičia detí a žiakov musia byť o danej situácii informovaní. Pán Molčan následne uviedol, že si diskusiu nahráva, načo ho Mgr. Martina Bryndzová požiadala, aby vypol nahrávanie zvuku a vymazal nahrávku na svojom mobilnom zariadení, pretože o tomto zvukovom nahrávaní nebola Rada školy vopred upovedomená.
2. Uznesenia:
3. Rada školy berie na vedomie Správu o výchovno-vzdelávacej činnosti školy a hospodárení
4. Rada školy berie na vedomie Zmeny vo vnútornom poriadku školy
5. Rada školy berie na vedomie Výročnú správu Rady školy
6. Rada školy berie na vedomie Plán práce Rady školy na rok 2023
7. V závere stretnutia sa predsedníčka Rady školy Mgr. Martina Bryndzová poďakovala prítomným členom RŠ, ako aj všetkým zúčastneným za pozornosť a stretnutie ukončila.

Zápisnicu vyhotovila: Mgr. Katarína Pavliková .................................

Zápisnicu overili: Ing. Miroslava Kubinec .................................

 p.Lukáš Urban .................................

V Gregorovciach 16.03.2023

**Prílohy:** Pozvánka na zasadnutie Rady školy pri ZŠ s MŠ Gregorovce

 Prezenčná listina